ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

Министъра на отбраната

на РЕПУБЛИКА БЪЛГАРИЯ

**ВЪПРОС**

от Петър Владиславов Славов,

народен представител от ПГ на „Реформаторския блок“

на основание чл.90, ал. 1 от Конституцията на Република България и чл.92, ал.1 ПОДНС внасям въпрос

ОТНОСНО**: *Извършени одити на дружества и структури в рамките на Министерството на отбраната и резултати, в това число и установени данни за евентуални нарушения.***

**УВАЖАЕМИ Г-Н МИНИСТЪР,**

Одитният доклад на дирекция „Вътрешен одит–МО” по отношение дейността на Военно-медицинска академия установи редица порочни практики, сред които и неефективно договаряне между ВМА и частни търговски дружества, от която дейност ВМА е претърпяла загуби.

В системата на Министерство на отбраната, наред с ВМА, са включени още редица дружества и структури, на които министерството е принципал и които извършват търговска дейност-Терем ЕАД и дружествата от системата на холдинга, „Снабдяване и търговия-МО” ЕООД, ИА „Военни клубове и военно-почивно дело” и др. Логично, към тяхната дейност и в контекста на горе цитирания одитен доклад, също възникват въпроси.

Предвид гореизложеното,**Уважаеми г-н Министър,**

Моля, да отговорите на следния въпрос: **„Извършени ли са одити на дружествата и структурите в системата на Министерството на отбраната за срока на управление м.май 2013-м.юли 2014г. и какво показват те, респективно при установени нарушения-какви действия са предприети от сегашните ръководители на тези дружества и от Вас, като представител на принципала”?**

София, 05.03.2015г. **Петър Славов**:

Народен представител от ПГ на РБ